Un adolescent s-a predat pentru agresarea unui deputat german / Matthias Ecke, unul dintre principalii candidați la alegerile europarlamentare din iunie, a fost grav rănit vineri în timp ce lipia afișe de campanie
Un tânăr de 17 ani s-a predat la poliție în landul german Saxonia, după ce l-ar fi atacat pe Matthias Ecke, unul dintre principalii candidați la alegerile europarlamentare din iunie, relatează POLITICO.
Matthias Ecke de 41 de ani – politician de centru-stânga al Parlamentului European – a avut nevoie de o intervenție chirurgicală în urma atacului de vineri, potrivit presei germane.
Conform comunicatului de presă emis sâmbătă de partidul său, politicianul a fost grav rănit vineri seară după ce a fost atacat de patru tineri în orașul Dresda în timp ce lipea afișe de campanie.
Ecke este principalul candidat al Partidului Social-Democrat (SPD) în Saxonia pentru alegerile europarlamentare din iunie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank